કાઠમાંડૂ- નેપાળના વડાપ્રધાન કે.પી. શર્મા ઓલી તેમની આગામી 5 દિવસી ચીન યાત્રા દરમિયાન અનેક દ્વિપક્ષીય કરાર પર હસ્તાક્ષર કરશે. જેમાં ઊર્જા ક્ષેત્રમાં સહયોગ ઉપરાંત ચીનના તિબેટના કેરુંગથી નેપાળની રાજધાની કાઠમાંડૂને જોડતા રેલવે લાઈનના નિર્માણ અંગે પણ કરાર કરવામાં આવશે. બીજી વખત નેપાળના વડાપ્રધાન બન્યા બાદ કે.પી શર્મા ઓલીનો આ પ્રથમ ચીન પ્રવાસ છે. આપને જણાવી દઈએ કે, નેપાળના વડાપ્રધાન કે.પી. શર્મા ઓલી 19 જૂનથી 24 જૂન સુધી ચીનના પ્રવાસે જશે. આ પ્રવાસ દરમિયાન બેલ્ટ એન્ડ રોડ પહેલ અંતર્ગત ઘણા પ્રોજેક્ટ્સ અને બિજીંગની ભારત-નેપાળ-ચીન ઈકોનોમિક કોરિડોર માટેની યોજના અંગે પણ ચર્ચા કરવામાં આવે તેવી શક્યતા છે.